S-187/2008

Mál þetta, sem þingfest var 15. maí sl. og dómtekið 25. júní, er höfðað með ákæru lögreglustjórans á Selfossi, dagsettri 7. apríl 2008, á hendur A-kk-þgf R-kk-þgf V-kk-þgf, kt. 000000-0000, Smáratúni 18, Selfossi,

„fyrir líkamsárásir og umferðarlagabrot

I.

með því að hafa aðfaranótt föstudagsins 26. febrúar 2004 fyrir utan veitinga- og skemmtistaðinn Pakkhúsið á Selfossi, hrint H-kvk-þgf P-kvk-þgf, kt. 000000-0000, þannig að hún féll í jörðina með þeim afleiðingum að bein í úlnlið H-kvk-ef brotnaði.

Telst háttsemi ákærða varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981.

II.

með því að hafa, að morgni föstudagsins 4. maí 2007 ekið bifreiðinni YN-268, búinni 4 nagladekkjum austur Austurveg við Langholt á Selfossi.

Telst brot ákærða varða við 59. gr. umferðarlaga nr. 50, 1987 sbr. 1. mgr. 100. gr. sömu laga og lið 16.02-(06) í reglugerð nr. 822/2004 um gerð og búnað ökutækja.

III.

Með því að hafa, að kvöldi þriðjudagsins 21. ágúst 2007 að Smáratúni 18 á Selfossi, veist að H-kvk-þgf P-kvk-þgf, kt. 000000-0000, tekið fast í báða handleggi hennar og þrýst henni niður í rúm og síðar sparkað í hægri fót hennar þannig að hún féll í gólfið og draga hana eftir gólfinu fram í forstofu, þar sem H-kvk-nf náði að standa upp og fyrir að hafa skömmu síðar hrint H-kvk-þgf aftur þannig að hún skall niður á útidyraþröskuld, með þeim afleiðingum að H-kvk-nf hlaut mar á innanverðum upphandlegg, eymsli í hægri rasskinn, hrufl og mar á vinstri sköflungi og eymsli í hálsvöðva.

Telst háttsemi ákærða varða við 1. mgr. 217. gr. almennra hegningarlaga nr. 19, 1940.

IV.

Með því að hafa, laugardaginn 1. desember 2007 að Hólsbraut 1 í Grímsnes- og Grafningshreppi, veist að H-kvk-þgf P-kvk-þgf, kt. 000000-0000, tekið fast í báða handleggi hennar, þrýst henni niður í rúm og hrækt framan í hana, og síðar er H-kvk-nf hafði náð að losa sig, sparkað í hægri fót hennar þannig að hún féll í gólfið og dregið hana svo eftir gólfinu fram í forstofu, þar sem H-kvk-nf náði að standa upp og fyrir að hafa þá skömmu síðar hrint henni þannig að hún skall niður á útidyraþröskuld, allt með þeim afleiðingum að H-kvk-nf hlaut eymsli hægra megin á hálsi, eymsli í vinstra gagnauga, marga marbletti á upphandleggjum, eymsli á öklum beggja fóta auk bólgu og mars á vinstri ökla og eymsli yfir mjóbaki.

Telst háttsemi ákærða varða við 1. mgr. 217. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Ákærði kom fyrir dóminn þann 29. maí sl. og neitaði sök í ákærulið I, III og IV en játaði sök í ákærulið II. Málinu var frestað til aðalmeðferðar en tekið aftur fyrir þann 25. júní sl. að ósk ákærða þar sem hann játaði þá háttsemi sem lýst er í ákæruliðum I, III og IV.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Krafðist verjandi ákærða vægustu refsingar sem lög leyfa. Þá afsalaði hann sér þóknun.

Játning ákærða er í samræmi við önnur gögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar. Ákærði hefur nú verið sakfelldur fyrir að veitast að fyrrverandi sambýliskonu sinni í þrígang. Ákærði bar því við að um heimilisofbeldi væri að ræða og að brotaþoli hefði oftlega veist að honum áður. Við ákvörðun refsingar verður að líta til þess að ákærði hefur játað brot sín skýlaust en dómarinn getur ekki tekið undir þau sjónarmið að þar sem um heimilisofbeldi sé að ræða eigi það að leiða til refsilækkunar.

Samkvæmt sakavottorði, sem liggur frammi í málinu, var ákærða gert að greiða sekt og hann sviptur ökurétti í sex mánuði þann 7. júní 2004 fyrir ölvunar- og hraðakstur. Með hliðsjón af skýrri játningu ákærða, og því að árásin virðist ekki hafa haft frekari afleiðingar og eftirköst en í ákæru greinir, þykir refsing ákærða hæfilega ákveðin fangelsi í fjóra mánuði. Með hliðsjón af skýrri játningu ákærða og því að hann hefur ekki gerst sekur um ofbeldisverknað áður þykir rétt að fresta fullnustu refsingarinnar og skal hún niður falla að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940. Þá skal ákærða gert að greiða 20.000 króna sekt sem ákærða ber að greiða til ríkissjóðs innan fjögurra vikna frá birtingu dóms þessa en sæta ella fangelsi í tvo daga. Þá ber að dæma ákærða til að greiða sakarkostnað sem er 25.770 krónur vegna læknisvottorða.

Mál þetta sótti G-kk-nf Ö-kk-nf J-kk-nf, fulltrúi sýslumannsins á Selfossi.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, A-kk-nf R-kk-nf V-kk-nf, sæti fangelsi í fjóra mánuði en fresta skal fullnustu refsingarinnar og hún niður falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 20.000 króna sekt til ríkissjóðs innan fjögurra vikna frá birtingu dóms en sæti ella fangelsi í tvo daga.

Ákærði greiði í sakarkostnað 25.770 krónur.

Á-kvk-nf G-kvk-nf.